רוביק רוזנטל

ראובן (רוּבִיק) רוזנטל (נולד ב-7 בנובמבר 1945) הוא בלשן, מילונאי, עיתונאי וסופר ישראלי, היה בעל הטור השבועי "הזירה הלשונית" בעיתון "מעריב", שבעקבותיו עשה דוקטורט בבלשנות והקים אתר אינטרנט בשם זה, העוסק בענייני שפה ובלשנות עם העדפה לשפה העברית. רוזנטל נולד בתל אביב למשפחה יוצאת גרמניה, שעל קורותיה כתב לימים את ספרו "רחוב הפרחים 22". סבו מצד אמו היה חוקר תולדות האמנות גרשם קורט פרייער. כשהיה בן ארבע וחצי נפטר אביו, באותו חודש שבו נולד אחיו גדעון (שנהרג במלחמת יום כיפור). עד גיל זה שמע בביתו גרמנית בלבד. כשהיה בן 19 עבר לקיבוץ נחשון והתחתן. הוא שירת בנח"ל וכתב בעיתון המקומי של קיבוץ נחשון. רוזנטל התבלט בכתיבתו העיתונאית ובגיל 23 התמנה לעורך השבועון "חותם" בעיתון "על המשמר" של הקיבוץ הארצי. כשהיה בן 26 מונה לתפקיד מזכיר קיבוץ נחשון. שנתיים לאחר מכן החל ללמוד לשון ופילוסופיה באוניברסיטת תל אביב וסיים את לימודיו בהצטיינות יתרה. רוזנטל המשיך לכתוב ב"על המשמר", במקביל לתפקידו כמזכיר קיבוץ נחשון, שם התקדם לתפקיד רכז המערכת. בשנת 1988 התמודד על תפקיד העורך הראשי מול צבי טימור, במקום סבר פלוצקר שעבר ל"ידיעות אחרונות". אך "ריכוז מפ״ם", הגוף המחליט על המינויים הבכירים ב"על המשמר", העדיף את טימור. למרות שהוצע לו את תפקיד המשנה לעורך, החליט לעזוב את "על המשמר". כשהיה בן 43 עזב את הקיבוץ עם משפחתו ועבר לתל אביב. הוא ערך את מדור הדעות בעיתון "חדשות", ולאחר סגירת העיתון עבד במשך כשנתיים ב"הארץ" ואחר כך במשך זמן קצר ב"דבר ראשון" שנסגר אף הוא אחרי זמן קצר. לאחר חצי שנה של אבטלה שב לעבודת העריכה וערך את המגזין "פנים", כתב העת של הסתדרות המורים, וכן ריכז את הקורסים העוסקים בעיתונות באוניברסיטה הפתוחה. אז החל גם לערוך את מדור הדעות של "מעריב", והמשיך בכך ארבע שנים. באותה עת החל לפרסם טור העוסק בלשון העברית: "הזירה הלשונית". בתחילה הופיע הטור אחת לשבועיים במקומון "זמן תל אביב". לאחר כמה גלגולים החל להופיע מדי שבוע במוסף "סופשבוע" של "מעריב". הטור עסק בשפה העברית ונגע לחיי היום יום בארץ, לחברה הישראלית ולתרבותה. הוא עסק בשיבושי לשון, בהתפתחות השפה העברית, בהסברים למקורן של מילים, דקדוק, ניקוד ועוד. הטור היה בנוי מחלק ראשי שבו כותב רוזנטל על הנושא העיקרי ומשלוש מסגרות המכילות הערות ותוספות הנוגעות לנושא זה. בדרך כלל אחת המסגרות הייתה מיועדת לפרסום תגובות הקוראים. השתתפות הקוראים היוותה חלק חשוב בטור. הקוראים סייעו לרוזנטל להתחקות אחרי מקורן של מילים (בייחוד אם הן שיבושים של שפות זרות) ואף מציעים חידושי לשון מקוריים. אוסף של הטורים שהתפרסמו בעיתון יצא לאור בספרים. בשנת 2001 פרסם את הספר "האם השכול מת?", לאחר שנפגש עם העד היחיד לנפילת אחיו גידי, בקרבות ברמת הגולן, 28 שנה לאחר מלחמת יום כיפור. הוא היה עורך ראשי בתוכנית "הזירה הלשונית" בטלוויזיה החינוכית והשתתף בה בשנים 2003–2005. בשנת 2004 העלה לראשונה את המופע "אין עלייך אחותי" יחד עם השחקן והזמר דורי בן זאב. בשנת 2009 העלה את המופע "אַ ייִדישע מאדרה", מחווה לשפות היידיש והלאדינו בשיתוף הזמרת דגנית דדו והשחקן והזמר יוני אילת. המופע הועלה לראשונה בבית אבי חי שיזם את ההפקה, ומשם המשיך לבמות נוספות. עם יוני אילת המשיך למופע נוסף שהחל דרכו בבית אבי חי: "עברית על הדרך". בשנת 2006 היה חבר בצוות ההיגוי להקמת ערוץ טלוויזיה אינטראקטיבי ללימוד עברית של משרד הקליטה. רוזנטל לימד שנים אחדות בבית צבי – בית הספר הגבוה לאמנויות הבמה, וכן לימד באוניברסיטת חיפה, אוניברסיטת בר-אילן ועוד. בנובמבר 2014 עלה האתר "הזירה הלשונית", המכיל את מאמריו ורשימותיו של רוזנטל עד לאותה עת, וממשיך את פעילותו וכתיבתו בתחום. הטור השבועי התפרסם גם באתר nrg עד סגירת אתר nrg. עבודת הדוקטורט של רוביק רוזנטל עוסקת במאפיינים הלשוניים וההיררכיים של השפה הצבאית הישראלית. היא נכתבה בהדרכת פרופ' אורה שורצולד במסגרת המחלקה ללשון עברית וללשונות שמיות באוניברסיטת בר-אילן. ביוני 2022 נבחר רוזנטל לנשיא האגודה הישראלית לחקר שפה וחברה. רוזנטל נשוי ואב לחמישה ומתגורר בתל אביב. הקיבוץ בעידן הספק, ספרית פועלים, 1980 ירוק בעיניים: הקיבוץ בעיני ההומור (עריכה), ספרית פועלים והוצאת הקיבוץ המאוחד, 1980 צעקה שקטה, ספרית פועלים, 1987 משפחת הבופור, ספרית פועלים, 1989 גבולות הרוח, שיחות עם סמי מיכאל, הוצאת הקיבוץ המאוחד, 1999 כפר קאסם - אירועים ומיתוס - על טבח כפר קאסם, הוצאת הקיבוץ המאוחד, 2000 הזירה הלשונית - דיוקן העברית הישראלית, עם עובד, 2001 האם השכול מת?, כתר ספרים, 2001 רחוב הפרחים 22, כתר, 2003 חדוות הלשון - שיחות על העברית הישראלית, עם עובד,2004 מילון הסלנג המקיף, (יועצים אקדמיים: רפאל ניר, רינה בן-שחר) הוצאת כתר, 2005 שורש הדברים (עריכה), כתר, 2005 הלקסיקון של החיים, כתר, 2007 האור והקסם: תל אביב של פעם, 101 סיפורים, ידיעות ספרים, 2008 מילון הצירופים: 18,000 מטבעות לשון בעברית החדשה - מקורות, גלגולים, שימושים, כתר, 2009 המסע המופלא לארץ המילים, כתר, 2011 המסע המופלא לאחוזת לא הגדולה, כתר, 2012 מחברות נתיבה - נתיבה בן יהודה ומלחמתה במשטרת העברית (ליקוט ועריכה), כתר, 2013 חנות המילים של נעם, כתר, 2014 שירת הפזמניק: המילון הצבאי הלא רשמי, כתר, 2015 70, סיפורו של קיבוץ רבדים, הוצאת רבדים, 2017 מלחמת האותיות, או: היום שבו התהפכה שין על גבה, כתר, 2017 מדברים בשפת התנ"ך, כתר, 2018 כרמי הולכת לארץ הסיפורים, כתר, 2019 מדברים צהלית, דיוקן שפת הצבא הישראלי, מוסד ביאליק, 2019 משפחה בתחפושת, כתר, 2021 מסעותיי עם העברית, כתר, 2022 ג'ומס: רוביק רוזנטל משוחח עם חיים אורון, קו אדום, הוצאת הקיבוץ המאוחד, 2023 המסע המופלא לארץ השפות, כתר, 2024 מלינקי, הבמאית עדנה שביט, הוצג בהבימה, נובמבר 1994. פרס סוקולוב לעיתונאות כתובה (2004) פרס רמת גן לספרות ילדים ונוער על ספרו "המסע המופלא לארץ המילים" (2012) פרס ראשון לציון על שם מאיר אריאל על יצירתיות בשפה העברית (2014). אתר האינטרנט הרשמי של רוביק רוזנטל בלוג פרי עטו, באתר רב-מילים רוביק רוזנטל באתר nrg רוביק רוזנטל (1945-), דף שער בספרייה הלאומית רוביק רוזנטל, ברשת החברתית פייסבוק רוביק רוזנטל, ב"לקסיקון הספרות העברית החדשה" רוביק רוזנטל, ב"לקסיקון הקשרים לספרות ישראלית" רוביק רוזנטל, באתר המכון לתרגום ספרות עברית (באנגלית) רוביק רוזנטל, במיזם "סופרים קוראים" של המרכז לספריות וספרות בישראל מאמרים מאת רוביק רוזנטל, באתר e-mago רשימת המאמרים של רוביק רוזנטל באתר רמב"י יוני אילת ורוביק רוזנטל בקטע: "על חטא שחטאנו" ב-YouTube עדי גרסיאל, תתפסו אותו במילה, באתר ערוץ 7, 12 באוקטובר 2005 ראובן מירקין, עשה שמיניות באוויר, אבל לא עשה קקי, באתר הארץ, 6 בדצמבר 2005 עמליה רוזנבלום, כבוד למגזר, באתר הארץ, 5 בספטמבר 2007 רמי נוידרפר, מילון משבז, חבלז מזמז - שיחה עם רוביק רוזנטל, באתר e-mago דליה קרפל, מה היו שתי המלים הכי מעצבנות ב-2008? סכום השנה היוצאת עם רוביק רוזנטל, באתר הארץ, 26 בדצמבר 2008 יונתן אסתרקין, תענוג צירוף: ריאיון עם רוביק רוזנטל לרגל יציאת ספרו החדש, באתר nrg‏, 1 בנובמבר 2009 גלעד צוקרמן, רוביק רוזנטל מצרף מילים, באתר הארץ, 9 בדצמבר 2009 רוביק רוזנטל מתארח ב"פרש", נובמבר 2009 נגה שביט-רז, רוביק רוזנטל משיק ספר ילדים ראשון, באתר הארץ, 11 בספטמבר 2011 יניב מגל, ‏רוביק רוזנטל: "להרבה פוליטיקאים יש בעיה רטורית קשה", באתר גלובס, 21 בינואר 2013 תום שגב מראיין את ד"ר רוביק רוזנטל בתוכנית "היו ימים" של ערוץ הכנסת, באתר YouTube, ‏19 ביולי 2015 נלי תגר‏, "העברית ממשיכה להיות עשירה - אבל היסוד התרבותי בתוכה מתרדד": ריאיון עם רוביק רוזנטל, באתר וואלה, 20 באוקטובר 2016 מכּתביו: התינוק הישראלי באמבטיה העברית, באתר הספרייה הווירטואלית של מטח נוק-אאוט בישורת האחרונה, באתר הספרייה הווירטואלית של מטח הזירה הלשונית, מאמרים שבועיים רוביק רוזנטל, זכרונות מאזור אסון, באתר העין השביעית, 7 באפריל 2014 שלושה יומני מלחמה, ארץ אחרת 3, 26 באפריל 2001 - על ספריהם של סבתו וקופרמינץ על מלחמת יום הכיפורים, ועל הספר שכתב אחיו, גידי רוזנטל לפני שיצא למלחמה שממנה לא שב מילון הסלנג המקיף, באתר Google Books רפאל ניר ורוביק רוזנטל, דילמות יסוד של העברית החדשה, בתוך "זמן יהודי חדש: תרבות יהודית בעידן חילוני - מבט אנציקלופדי", כתר, 2007 רוביק רוזנטל, ‏דמיינתי שסבא שלי הוא גרמניה, ארץ אחרת 01600 אפי לנדאו, שינויים בצמרת "על המשמר", חדשות, 1 בינואר 1989 לאה ענבל, עיתונות / העורך החדש של 'על המשמר - ההונגרי האחרון, כותרת ראשית, 29 בספטמבר 1988 דוד שליט, ‏"יש לי יראת כבוד כלפי המציאות. כל ניסיון להמציא סיפור נראה לי מיותר", באתר גלובס, 25 בספטמבר 2001 רותי זוארץ, ‏משרד הקליטה משיק ערוץ טלוויזיה אינטראקטיבי ללימוד עברית, באתר גלובס, 27 ביוני 2006 לשון נופל על לשון בארכיון, בבלוג של ארכיון צה"ל ומערכת הביטחון גיא מעיין, הטבח בכפר קאסם, באתר הארץ, 26 במרץ 2001 עמינדב דיקמן, העברית שלנו במחלצות הישראליות, באתר הארץ, 12 ביוני 2001 עמנואל סיון, עם היקהות הרגש, באתר הארץ, 30 במאי 2001 יוסף בן-טל, פרחי הרוע, באתר הארץ, 17 ביולי 2003 אברהם בורג, משהו נדם בנו, באתר הארץ, 9 ביוני 2003 שהם סמיט, השפה העברית מתה, תחי השפה הישראלית, באתר הארץ, 18 באפריל 2004 יצחק לאור, סוד הקסם הצעיר-בורגני, באתר הארץ, 6 בדצמבר 2005 אבישי מרגלית, איך קרה שהפכנו ליישוב הישן, באתר הארץ, 1 בינואר 2006 עמליה רוזנבלום, כבוד למגזר, באתר הארץ, 3 בספטמבר 2007 נתן דונביץ, לקרוא את העיר, באתר הארץ, 8 באפריל 2009 גלעד צוקרמן, רוביק רוזנטל מצרף מילים, באתר הארץ, 9 בדצמבר 2009 נגה שביט-רז, רוביק רוזנטל משיק ספר ילדים ראשון, באתר הארץ, 11 בספטמבר 2011 מיכאל דק, נתיבה בן יהודה, האמ־אמא של העברית, באתר הארץ, 5 במרץ 2013 יעד בירן, שביזות, דיסטנס וסגמת: קורס הכנה מקוצר לצה"לית, באתר הארץ, 7 באוקטובר 2015 רן שפירא, הספרים החדשים של רוביק רוזנטל, מרדכי נאור ואורן חפץ, באתר הארץ, 17 בדצמבר 2018 עופר אדרת, איך הגיעו הפילים לקנה? התשובה בספר שמלמד צה"לית מדוברת, באתר הארץ, 31 בינואר 2020 הזירה הלשונית, רוביק רוזנטל, 8 במרץ 2022 רוביק רוזנטל, פרקים מהספר מסעותיי עם העברית, באתר הארץ, 17 במרץ 2022 ענת באלינט, הוענקו פרסי סוקולוב לעיתונות, באתר הארץ, 6 בספטמבר 2004 פרס ראש העירייה לשפה העברית, באתר החברה העירונית ראשון לציון